

**DOMES SĒDES PROTOKOLA IZRAKSTS**

*Kokneses novada Kokneses pagastā*

2019.gada 30.oktobrī **Nr.14**

**9.15.2**

**Grozījumi Kokneses novada domes 2010.gada 30.jūnija saistošajos noteikumos Nr. 10 “Par kapsētu uzturēšanu un lietošanu Kokneses novadā”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar 2020.gada 1.janvāri stājas spēkā Administratīvās atbildības likums. Administratīvās atbildības likuma 16.panta pirmās daļas otrais teikums noteic, ka naudas soda apmēru likumā vai pašvaldību saistošajos noteikumos izsaka naudas soda vienībās, kur vienas vienības vērtība ir pieci *euro.* Minētā likuma 115.pants nosaka amatpersonu loku, kuras ir tiesīgas veikt administratīvā pārkāpuma procesu. Līdz ar to ar Administratīvās atbildības likuma spēkā stāšanos 2020.gada 1.janvāri saistošajiem noteikumiem ir jāatbilst šā likuma noteikumiem un nepieciešams pieņemt grozījumus Kokneses novada domes 2010.gada 30.jūnija saistošajos noteikumos Nr.10” Par kapsētu uzturēšanu un lietošanu Kokneses novadā” .

Pamatojoties uz likuma „Par pašvaldībām” 14.panta trešo daļu, 43.panta trešo daļu, 45.pantu un Administratīvās atbildības likumu, ņemot vērā 23.10.2019. Finanšu un attīstības pastāvīgās komitejas ieteikumu, atklāti balsojot, PAR-11 (Ilgonis Gunšteins, Aigars Kalniņš, Dāvis Kalniņš, Pēteris Keišs, Henriks Ločmelis, Ivars Māliņš, Edgars Mikāls, Māris Reinbergs, Ziedonis Vilde, Dainis Vingris), PRET- nav, ATTURAS-1 ( Jānis Liepiņš), Kokneses novada dome NOLEMJ:

1.Pieņemt saistošos noteikumus Nr.9/2019” Grozījumi Kokneses novada domes 2010.gada 30.jūnija saistošajos noteikumos Nr. 10 “Par kapsētu uzturēšanu un lietošanu Kokneses novadā” (*pielikumā*).

2.Saistošie noteikumi triju dienu laikā pēc parakstīšanas nosūtāmi rakstveidā un elektroniskā veidā Vides aizsardzības un reģionālās attīstības ministrijai atzinuma sniegšanai.

3. Pēc atzinuma saņemšanas no Vides aizsardzības un reģionālās attīstības ministrijas, publicēt saistošos noteikumus Kokneses novada domes informatīvajā izdevumā “Kokneses Novada Vēstis” un Kokneses novada mājas lapā www koknese.lv.

4.Saistošie noteikumi stājas spēkā vienlaikus ar Administratīvās atbildības likumu.

Sēdes vadītājs,

domes priekšsēdētājs *( personiskais paraksts)* D.Vingris



**KOKNESES NOVADA DOMES**

**2019.gada 30.oktobra SAISTOŠIE NOTEIKUMI Nr. 9/2019**

*Kokneses novada Kokneses pagastā*

Apstiprināti ar

Kokneses novada domes

2019.gada 30.oktobra sēdes

lēmumu Nr.9.15.2(protokols Nr.14)

**Grozījumi Kokneses novada domes 2010.gada 30.jūnija saistošajos noteikumos Nr. 10 “Par kapsētu uzturēšanu un lietošanu Kokneses novadā”**

Izdoti saskaņā ar likumu

*“Par pašvaldībām” 43.panta trešo daļu*

1.Izdarīt Kokneses novada domes 2010.gada 30.jūnija saistošajos noteikumos Nr. 10 “Par kapsētu uzturēšanu un lietošanu Kokneses novadā” (turpmāk – noteikumi) šādus grozījumus:

**1.1.** Izteikt noteikumu 36.punktu šādā redakcijā :

“36. Par šo noteikumu neievērošanu tiek piemērots administratīvais sods fiziskām un juridiskām personām:

36.1. fiziskām personām – brīdinājums vai naudas sods līdz 6 naudas soda vienībām;

36.2. juridiskām personām – brīdinājums vai naudas sods līdz 28 naudas soda vienībām;”

**1.2**. Izteikt noteikumu 37.punktu šādā redakcijā :

“37. Amatpersonas, kuras ir tiesīgas veikt administratīvā pārkāpuma procesu, līdz administratīvās pārkāpuma lietas izskatīšanai, saskaņā ar Administratīvās atbildības likumu, speciālajiem normatīvajiem aktiem un šo saistošo noteikumu neievērošanu Kokneses novada administratīvajā teritorijā:

37.1. Valsts policijas un Kokneses novada pašvaldības policijas amatpersonas ;

37.2. Kokneses novada domes priekšsēdētājs, izpilddirektors ;

37.3. Bebru pagasta pārvaldes vadītājs ;

37.4. Iršu pagasta pārvaldes vadītājs .”

**1.3.** papildināt noteikumus ar 37.1 punktu šādā redakcijā :

“ 37.1 Administratīvā pārkāpuma lietas izskata un lēmumu pieņem Kokneses novada domes Administratīvā komisija. Administratīvās komisijas lēmumu var pārsūdzēt rajona (pilsētas) tiesā.”

2. Saistošie noteikumi stājas spēkā vienlaikus ar Administratīvās atbildības likumu.

Sēdes vadītājs,

domes priekšsēdētājs *( personiskais paraksts)* D.Vingris

**Paskaidrojuma raksts**

Kokneses novada domes 2019.gada 30.oktobra saistošajiem noteikumiem Nr.9/2019 “Grozījums Kokneses novada domes 2010.gada 30.jūnija saistošajos noteikumos Nr.10” Par kapsētu uzturēšanu un lietošanu Kokneses novadā” “

|  |  |
| --- | --- |
| Paskaidrojuma raksta sadaļas | Norādāmā informācija |
| 1.Īss projekta satura izklāsts | Likuma „Par pašvaldībām“ 15. panta pirmās daļas 2.punkts nosaka, ka pašvaldības autonomā funkcija ir kapsētu izveidošana un uzturēšana. Lai nodrošinātu pašvaldības autonomo funciju izpildi pašvaldības dome pieņem saistošos noteikumus. Ar 2020.gada 1.janvāri stājas spēkā Administratīvās atbildības likums. Administratīvās atbildības likuma 16.panta pirmās daļas otrais teikums noteic, ka naudas soda apmēru likumā vai pašvaldību saistošajos noteikumos izsaka naudas soda vienībās, kur vienas vienības vērtība ir 5 euro. Līdz ar to ar Administratīvās atbildības likuma spēkā stāšanos 2020.gada 1.janvārī saistošajiem noteikumiem ir jāatbilst šā likuma 16.panta noteikumiem. Jāgroza noteikumos noteiktais sods *euro* uz naudas soda vienībām, kur viena naudas soda vienība noteikta pieci *euro*. Minētā likuma 115.pants nosaka amatpersonu loku, kuras ir tiesīgas veikt administratīvā pārkāpuma procesu, līdz ar to jāgroza saistošo noteikumu 37.punkts un apakšpunkti un jāpapildina ar 37.1punktu , ka administratīvā pārkāpuma lietas izskata Kokneses novada domes administratīvā komisija.  Pamatojoties uz minēto, nepieciešams pieņemt grozījumu Kokneses novada domes 2010.gada 30.jūnija saistošajos noteikumos Nr.10” Par kapsētu uzturēšanu un lietošanu Kokneses novadā” (turpmāk - Saistošie noteikumi).  Pērējie Saistošo noteikumu punkti netiek mainīti. |
| 2. Projekta nepieciešamības pamatojums | Ņemot vērā, ka ar 2020.gada 1.janvāri stājas spēkā Administratīvās atbildības likums, kur 16.panta pirmās daļas otrais teikums noteic, ka naudas soda apmēru likumā vai pašvaldību saistošajos noteikumos izsaka naudas soda vienībās, nepieciešams veikt izmaiņas saistošajos noteikumos Jāgroza noteikumos noteiktais sods *euro* uz naudas soda vienībām, kur viena naudas soda vienība noteikta pieci *euro*.  Minētā likuma 115.pants nosaka amatpersonu loku, kuras ir tiesīgas veikt administratīvā pārkāpuma procesu, līdz ar to jāgroza saistošo noteikumu 37.punkts un apakšpunkti un jāpapildina ar 37.1punktu, ka administratīvā pārkāpuma lietas izskata Kokneses novada domesAdministratīvā komisija. |
| 3. Informācija par plānoto projekta ietekmi uz pašvaldības budžetu | Izmaiņas saistošo noteikumu īstenošanas finansiālās ietekmes prognoze uz pašvaldības budžetu nav prognozēta. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē |
| 5. Informācija par administratīvajām procedūrām | Saistošo noteikumu tiesiskais regulējums attiecināms un var skart visus novada iedzīvotājus. |
| 6. Informācija par konsultācijām ar privātpersonām | Konsultācijas ar sabiedrības pārstāvjiem nav nepieciešamas. Saistošie noteikumi tiks publicēti Kokneses novada domes informatīvajā izdevumā “Kokneses Novada Vēstis” un pašvaldības mājas lapā [www.koknese.lv](http://www.koknese.lv) internetā. |
| 7. Cita informācija | Nav |

Sēdes vadītājs,

domes priekšsēdētājs *( personiskais paraksts)* D.Vingris